Angela Merkel: Următoarele săptămâni vor determina cum va fi iarna, cum va fi Crăciunul.
Cancelarul Germaniei îndeamnă germanii să renunțe la evenimente și deplasări care nu sunt necesare. Merkel spune că Germania se află într-o etapă severă a epidemiei de coronavirus. Germania a înregistrat în ultimele zile un număr record de peste 7.300 de noi cazuri de COVID.
Angela Merkel își face griji pentru evoluția epidemiei în Germania. Ea le cere cetățenilor să evite întâlnirile și evenimentele care nu sunt neapărat necesare.Cancelarul îi roagă pe nemți să stea cât mai mut posibil în casă, pledând pentru evitarea întâlnirilor cu persoane din afara locuinţei, pentru a se limita numărul infecţiilor.Angela Merkel speră astfel să salveze Crăciunul și alte sărbători de iarnă."Pandemia se răspândeşte rapid, mai rapid decât acum mai mult de şase luni. Etapa mai uşoară din timpul verii a trecut, acum ne aflăm înaintea unor luni dificile. Următoarele zile şi săptămâni vor determina cum va fi iarna, cum va fi Crăciunul", a spus Merkel.